نوکنڈی: نیشنل پارٹی تحصیل نوکنڈی نا سینئرباڈی دیوان تحصیل صدر واحدبخش شیرزئی نا کماشی ٹی پارٹی آفس اٹ اڈ ہلک ہراتی مردم شماری تحصیل کونسل دیوان نا اڈ ہلنگ و ایلو ایجنڈا تیا ہیت وگپ کننگ آن پد فیصلہ مس کہ مردم شماری ٹی جوان بشخ ہلنگ کن اُلس ءِ معلومدار کننگ کن آل پارٹی تا دیوان اس اڈ تننگک۔ ہراٹی کل ءِ بٹنگک۔ دیوان آن تحصیل صدر واحدبخش شیرزئی ضلعی سوشل میڈیا سیکرٹری نظام لاشاری و ضلعی لیبرسیکرٹری مولابخش بلوچ تران کرسا پاریر کہ بروک آ مردم شماری ٹی اگہ نن کڑد ادا کتون تو آخبت اٹ بلوچ قوم ءِ رسینگوک آ نسخان تا پوروی ءِ کننگ کپنہ۔ نیشنل پارٹی مردم شماری ءِ قومی آئینی و المی ء زمواری اس تکسا اوڑا دے و نن کاریم کننگ اٹی ءِ۔
(آن لائن)
